Diari Oficial de la Generalitat Valenciana


Sumari del DOGV 5678, del 11-01-2008 (2007/15111)

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa Ciutadania Digital, en l'àmbit del Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5678

Data del DOGV
:   11-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15857


Data del document
:   27-12-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * política d'informació
    * administració central
    * telecomunicació
    * cooperació administrativa

RESOLUCIÓ de 27 de desembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'addenda al conveni marc de col·laboració subscrit entre el Ministeri d'Indústria, Turisme i Comerç i la Generalitat de la Comunitat Valenciana per al desenrotllament del Programa Ciutadania Digital, en l'àmbit del Pla Avança.  
 [2007/15357]  
El Ministerio de Industria, Turismo y Comercio y la Generalitat de la Comunitat Valenciana han subscrit, després de la tramitació prèvia reglamentària, el 23 de novembre de 2007, l'addenda al conveni marc de col·laboració per al desenrotllament del Programa Ciutadania Digital, en l'àmbit del Pla Avança.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada addenda, que ha quedat inscrita en el Registre de Convenis de la Generalitat amb el número 1624/2007, i que figura com a annex d'esta resolució.  
Valencia, 27 de desembre de 2007.- El director general de Relacions amb les Corts i Secretariat del Consell: Ángel Mompó Romero.  
Addenda al Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa Ciutadania Digital en l'àmbit del Pla Avança.  
Madrid, 23 de novembre de 2007  
Reunits  
D'una banda, el secretari d'Estat de Telecomunicacions i per a la Societat de la Informació, Francisco Ros Perán, nomenat per a l'esmentat càrrec pel Reial Decret 988/2004, de 30 d'abril, i actuant en l'exercici de les atribucions delegades pel titular del departament, d'acord amb el que estableix l'apartat segon.1) de l'Orde ITC/3187/2004, de 4 d'octubre, per la qual es deleguen competències del ministre d'Indústria, Turisme i Comerç i per la qual s'aproven les delegacions de competències d'altres òrgans superiors i directius del departament.  
D'una altra, Fernando de Rosa Torner, com a conseller de Justícia i Administracions Públiques de la Generalitat de la Comunitat Valenciana, que està facultat expressament per a aquest acte per Acord del Consell de 23 denovembre de 2007.  
Actuant ambdues parts en la respectiva representació que ostenten i reconeixent-se recíprocament la capacitat legal necessària per a l'atorgament del present document.  
Manifesten  
Que el Pla Avança respon al mandat que la Comissió Europea realitza en els estats membres en el seu Pla i2010 Una SI Europea per al creixement i l'ocupació, publicat el 31 de maig de 2005, perquè elaboren, abans de final d'any, els programes de reformes nacionals on definisquen les seues prioritats per a la Societat de la Informació (SI), en línia amb les orientacions integrades per al creixement i l'ocupació adoptades per a la Comissió Europea, en l'abril de 2005.   
Les administracions que subscriuen aquesta Addenda al Conveni Marc de Col·laboració, signat amb data 27 de juliol de 2006, són competents per a exercir el desenvolupament de la Societat de la Informació. El Ministeri d'Indústria, Turisme i Comerç en l'àmbit de l'Estat i la Generalitat de la Comunitat Valenciana en el seu àmbit territorial:  
L'Administració General de l'Estat, en l'exercici de les competències que li atribueix l'article 149.1.21 de la Constitució, en matèria de telecomunicacions, i d'acord amb la Llei 32/2003, de 3 de novembre, General de Telecomunicacions, té com a funció elaborar i difondre programes d'utilització dels nous serveis de telecomunicacions per a la Societat de la Informació que contribuïsquen a la creació de millors condicions per al desenvolupament econòmic, social i cultural.  
La conselleria de Justícia i Administracions Públiques, en l'exercici de les competències incloses en l'article 19, del vigent Estatut d'Autonomia de la Comunitat Valenciana, que atribueix a la Generalitat, en l'àmbit de les seues competències, l'impuls d'un model de desenvolupament equitatiu, territorialment equilibrat i sostenible, basat, entre altres fonaments, en la plena integració en la societat de la informació, que reconeix igualment el dret d'accés dels valencians a les noves tecnologies i que la Generalitat desenvolupe polítiques actives que impulsen la formació, les infraestructures i la seua utilització.  
Com a corol·lari a aqueix deure d'impuls, i al reconeixement de tal dret, l'article 49.3 de l'esmentat Estatut d'Autonomia assenyala que la Generalitat té també competència exclusiva, sense perjuí del que disposa la legislació de desplegament de l'article 149 de la Constitució i, si fa al cas, de les bases i ordenació de l'activitat econòmica general de l'Estat, sobre el "règim de les noves tecnologies relacionades amb la societat de la informació i del coneixement".  
Que en el conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança es preveu la signatura d'addendes anuals per a l'execució del seu objecte.  
El Pla Avança es desenvolupa mitjançant l'exercici de les esmentades competències, en el grau que es considere convenient; bé mitjançant l'exercici d'activitats completes o actuacions complementàries a altres; i s'observa, en tot cas, el règim competencial de les administracions públiques.  
La Generalitat de la Comunitat Valenciana ha mostrat, permanentment, el seu interés en el desenvolupament d'actuacions que promoguen la consolidació de la Societat Tecnològica i del Coneixement. Així, en l'actualitat, l'esmentat objectiu es canalitza a través de la seua iniciativa estratègica AVANTIC 2004-2010, integrada pel Pla Estratègic Valencià de Telecomunicacions Avançades (PEVTA) i pel Pla Estratègic per a la Consolidació de la Societat Tecnològica i del Coneixement en la Comunitat Valenciana (PETIC), a més de per tres programes horitzontals que aborden respectivament la gestió avançada del Coneixement, la I+D+I en TIC i l'estructura orgànica i funcional del conjunt d'AVANTIC.  
A través dels seus programes, AVANTIC destina les seues iniciatives a la immersió tecnològica i del coneixement de la societat valenciana, dels seus ciutadans, de les pròpies administracions de la Comunitat, i de l'empresa valenciana, singularment de la Pime.   
L'evident convergència entre els objectius del Pla Avança i d'AVANTIC i el millor ús dels recursos públics, fa indefectible la col·laboració entre les administracions públiques en matèria de TIC, ja que difícilment cal refermar els resultats en un territori concret sense el concurs, tant de financer com institucional, de tots els agents que hi despleguen actuacions i competències. Tal és el sentit de la convergència sociotecnològica, sense la qual difícilment s'aconseguiran els objectius de desenvolupament, sostenibilitat i solidaritat o equitat tecnològiques TIC i del coneixement.  
Que el Programa Ciutadania Digital, emmarcat en l'àrea d'actuació de Llar i inclusió de Ciutadans del Pla Avança, s'orienta a incrementar el nombre d'usuaris d'Internet.  
Amb aquesta finalitat, les actuacions incloses en aquest Programa hauran de dirigir-se als següents objectius:  
Promoure la incorporació de banda ampla en noves llars, especialment en el món rural. El MITYC ha posat en marxa en col·laboració amb les CCAA un pla de banda ampla, en zones rurals i aïllades (EBA). Encara que la disponibilitat d'infraestructures a Espanya està en uns nivells comparables als països del nostre entorn, l'ús de la banda ampla en zones rurals és molt reduït. Per tant, cal realitzar actuacions que promoguen l'ús de la banda ampla en aquestes zones.   
Incrementar les infraestructures d'accés públic i gratuït per a ciutadans amb necessitats especials, per a assegurar que tots els ciutadans puguen accedir a Internet.   
Incorporar en els seus plans de formació la formació en TIC, dirigida a agents de desenvolupament local i promoure la seua contractació com a agents dinamitzadors dels centres d'accés públic i gratuït. L'actuació permetria dur a terme activitats d'alfabetització digital de manera contínua.   
Incorporar l'accessibilitat com a condició indispensable de les actuacions que pose en marxa la Comunitat Autònoma.   
Potenciar actuacions dirigides als centres de persones en situació de dependència, mitjançant la incorporació de solucions TIC que afavorisquen la vida independent amb el criteri d'universalitat, alta qualitat i sostenibilitat en el temps.   
Promoure la prestació de serveis que incloguen la formació i l'assessorament d'Internet en les llars.   
Difusió i divulgació, mitjançant campanyes adequades, dels avantatges d'utilització d'Internet de banda ampla, i de les eines disponibles per a finançar l'adquisició d'equipament informàtic.   
En virtut del que s'exposa i per tal de concretar aquesta col·laboració, les parts acorden la subscripció d'aquesta Addenda que és regida pels següents acords:  
Acords  
Primer. Objecte  
L'objecte d'aquesta addenda és determinar les condicions de cooperació, col·laboració i cofinançament entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Programa Ciutadania Digital, en el marc del Pla Avança, que es concreten en l'execució de les activitats i programes detallats en l'annex d'aquesta Addenda.  
Segon. Compromisos de la Secretaria d'Estat de Telecomunicacions i per a la Societat de la Informació.  
La Secretaria d'Estat de Telecomunicacions i per a la Societat de la Informació es compromet per la present Addenda a realitzar les accions següents:  
Aportar les quanties econòmiques incloses en l'apartat cinqué.  
Proposar el marc d'actuació en què es desenvoluparan les mesures executades per les comunitats autònomes en compliment del programa.  
L'Oficina Tècnica per al seguiment i anàlisi de totes les activitats que s'exercisquen en el marc de l'exercici del Pla Avança.  
Participació de representants del MITYC, en les activitats de difusió, divulgació i màrqueting del Programa Ciutadania Digital en la Comunitat Autònoma Valenciana, a petició de la mateixa Comunitat.  
Gestionar la pàgina web del Pla Avança (www.planavanza.es), que conté les accions dutes a terme per les comunitats autònomes, els seus resultats i l'anàlisi del seu impacte.  
Tercer. Compromisos de la Comunitat Autònoma  
La Generalitat de la Comunitat Valenciana es compromet, per la present Addenda, a realitzar les accions següents:  
Aportar les quanties econòmiques incloses en l'apartat cinqué.  
Executar les actuacions descrites en el document annex de la present addenda.  
Les activitats de difusió i divulgació del Programa Ciutadania Digital en la mateixa Comunitat. Podrà comptar per a això amb la participació i col·laboració de representants del MITYC.  
En totes les mesures que es desenvolupen en l'àmbit del Programa Ciutadania Digital, així com en les actuacions i projectes que se n'executen, hauran de fer-se menció expressa del cofinançament i col·laboració entre el MITYC i la Comunitat Autònoma. Així mateix, la Comunitat Autònoma informarà els beneficiaris que les actuacions i projectes executats compten amb finançament del MITYC.  
El logotip del MITYC, del Pla Avança i de FEDER, si fa al cas, i l'adreça de la pàgina web del Pla Avança hauran d'exhibir-se en totes les activitats i actes que es realitzen per al desenvolupament d'aquesta addenda.   
Quart. Gestió i execució  
La gestió del desenvolupament de l'Addenda al Conveni Marc de Col·laboració subscrit entre el Ministeri d'Indústria, Turisme i Comerç i la Generalitat de la Comunitat Valenciana, amb data 27 de juliol de 2006, per al desenvolupament del Pla Avança i l'execució de les accions necessàries per a dur a terme l'objecte definit en l'apartat u, s'ajustaran a la regulació establida en el precitat Conveni Marc.  
En particular,  
La comunitat autònoma podrà executar els compromisos que adquireix en virtut d'aquesta addenda, directament o a través d'un ens de dret públic o una empresa pública de l'esmentada comunitat autònoma. Les comandes de gestió que realitze la comunitat autònoma per a l'execució dels compromisos anteriors hauran de complir allò que s'ha estipulat en l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.1 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny.  
Els contractes que s'establisquen en l'àmbit d'aquesta Addenda per la comunitat autònoma o l'esmentat ens de dret públic o una empresa pública de la Comunitat Autònoma, hauran de complir els principis de publicitat, concurrència, igualtat i no discriminació i els requisits especificats en l'article 11 del Text Refós de la Llei de Contractes de les Administracions Públiques.  
Les ajudes que es concedisquen a l'empara d'aquesta Addenda, per qualsevol procediment en vigor legalment establit, seguiran el que estableixen el marc de la Llei 38/2003, de 17 de novembre, General de Subvencions, i el Reial Decret 887/2006, de 21 de juliol, pel qual s'aproven el Reglament que la desenvolupa i la normativa autonòmica reguladora de les subvencions, si fa al cas.  
Cinqué. Finançament  
El finançament de les actuacions per a l'any 2007 es distribuirà entre les administracions signants i de la manera següent:  
Any 2007  
Finançadors Aportacions econòmiques (?)  
MITYC 2.851.263,00 €  
Generalitat de la Comunitat Valenciana 2.332.852,00 €  
Total administracions públiques 5.184.115,00 €  
El Ministeri d'Indústria, Turisme i Comerç transferirà a la Generalitat de la Comunitat Valenciana, a la signatura de la present Addenda, els fons de cofinançament corresponent, 2.851.263,00 €, a càrrec de la partida pressupostària 01.73.351O.958 dels Pressupostos Generals de l'Estat per a l'any 2007.  
La Generalitat de la Comunitat Valenciana aportarà la seua part de finançament, 2.332.852,00 € a càrrec de les aplicacions pres-supostàries i números de projecte següents, dels seus pressupostos per a l'exercici 2007: 68.22.78.371.14.2 T6746000; 10.14.44.215.99.8 T4333000; 26.67.66.856.82.10645 DI400 i 53.02.25.125.73.1 T4325000.  
Sisé. Competències de la Comissió Bilateral   
La Comissió Bilateral, definida en la clàusula setena del Conveni Marc de Col·laboració signat, té entre les seues competències resoldre els problemes d'interpretació i compliment que pogueren suscitar-se, així com precisar o modificar les actuacions a realitzar, incloses les modificacions que es consideren necessàries en l'annex d'aquesta Addenda, sempre que no supose l'alteració substancial de l'objecte d'aquesta.  
Així mateix, correspon a la Comissió el control i seguiment del Programa Ciutadania Digital, la supervisió i aprovació dels informes de progrés de les activitats i dels estats de despeses, com també la justificació documental que la Generalitat de la Comunitat Valenciana presente, i quedarà tot això reflectit en les actes corresponents.  
Seté. Duració  
Aquesta Addenda entrarà en vigor des de la data de la seua signatura i tindrà una vigència d'un any. Si bé la seua vigència se sotmetrà a la del conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana, per al desenvolupament del Pla Avança.  
Vuité. Règim jurídic i qüestions litigioses  
La present Addenda té caràcter administratiu i es considera inclosa en l'article 3.1.c) aprovat pel Reial Decret Legislatiu 2/2000, de 16 de juny, del Text Refós de la Llei de Contractes de les Administracions Públiques, i queda fora del seu àmbit d'aplicació, sense perjuí de l'aplicació dels principis i criteris del citat Reial Decret Legislatiu per a resoldre els dubtes i llacunes que puguen presentar-se i serà regida per les seues clàusules i, supletòriament, per les normes generals del dret administratiu.  
La resolució de les controvèrsies, que puguen plantejar-se sobre la interpretació i l'execució d'aquesta Addenda, hauran de solucionar-se de mutu acord entre les parts i en el si de la Comissió Bilateral del Conveni Marc.  
Si no es pot arribar a cap Acord, les possibles controvèrsies s'haurien de resoldre d'acord amb l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Nové. Causes de resolució i efectes  
La present Addenda es podrà resoldre per mutu acord de les parts signants o per decisió unilateral, quan hi haja causes excepcionals i justificades que obstaculitzen o dificulten el compliment de les estipulacions que constituïsquen el seu contingut, prèvia denúncia amb un termini de dos mesos d'antelació.  
En el cas d'extinció de l'Addenda, per les causes indicades anteriorment o per l'expiració del termini de vigència, es realitzarà la liquidació econòmica i administrativa de les obligacions contretes fins al moment, sense interrompre les actuacions que s'estiguen executant fins a la seua completa finalització.  
I en prova de conformitat, se signa la present Addenda en dos exemplars i a un únic efecte en el lloc i la data indicats a l'encapçalament.  
El secretari d'Estat de Telecomunicacions i per a la Societat de la Informació. Francisco Ros Perán  
El conseller de Justícia i Administracions Públiques. Fernando de Rosa Torner  
Annex   
- Programa Ciutadania Digital-  
Descripció de les actuacions  
Actuació 1. Inclusió dels ciutadans en la Societat de la Informació  
Descripció i objectius que pretén aconseguir el desenvolupament de l'actuació  
L'actuació pretén convertir l'accessibilitat en un atribut facilitador de la plena integració o inclusió en la Societat de la Informació (SI) als ciutadans de la Comunitat Valenciana, especialment les persones amb major risc d'exclusió. L'observació, elaboració i divulgació de les polítiques d'accessibilitat; la difusió de les tecnologies inclusives; la formació i la promoció de les bones pràctiques en l'àmbit de l'accessibilitat -com també afavorir el desplegament de plataformes que faciliten l'accés a la SI als col·lectius amb risc d'exclusió- constituïxen el marc i la finalitat d'aquesta actuació.  
Per a això, l'actuació planteja els següents objectius:   
A) Disseny i posada en marxa del Centre d'Accessibilitat TIC de la Comunitat Valenciana (CATIC), que vetle per la plena integració dels ciutadans amb alguna classe de discapacitat, i amb un conjunt d'activitats, entre les quals inclouen:  
Elaboració de la metodologia i les mètriques de l'Observatori d'Accessibilitat TIC.  
Elaboració del primer informe d'Accessibilitat Web a la Comunitat Valenciana.  
Elaboració i publicació de la política d'accessibilitat web de CATIC.  
Elaboració, publicació i distribució de guies de disseny accessible: Guia Tècnica de Disseny de webs accessibles, Guia de Gestió de Continguts Accessibles i guies temàtiques (pdf accessibles, flash accessible, vídeo accessible?).  
Formació de 200 tècnics de l'administració pública i empreses del sector, en el disseny de webs accessibles.  
Realització de 9 jornades divulgatives sobre accessibilitat (3 en cada província de la Comunitat Valenciana).  
Auditoria en accessibilitat web de 30 ajuntaments.  
B) Extensió del model municipal de SENIORITY  
La Comunitat Valenciana està implantant al municipi de Sant Vicent del Raspeig (Alacant), a manera de projecte pilot, l'experiència denominada SENIORITY per a Tots, en què participa el Ministeri d'Indústria, Turisme i Comerç. L'objectiu d'aquesta experiència és definir un model municipal d'assistència a persones en situació de dependència, amb el suport d'una plataforma tecnològica.  
Una vegada definit aquest model municipal, l'acció que es proposa té per objectiu la seua extensió a altres municipis de la Comunitat Valenciana, que podran aprofitar l'experiència obtinguda i, fins i tot, implementar noves aplicacions, nous dispositius i noves tecnologies, atés que una de les principals característiques de SENIORITY és ser multiplataforma i multidispositiu.   
Concretament, és objectiu de l'acció dissenyar i implementar un pla d'expansió perquè 500 noves persones dependents -més els seus cuidadors i proveïdors de serveis- puguen incorporar-se a SENIORITY a través de municipis amb una tipologia variada.   
Al final de l'acció, SENIORITY haurà de ser capaç de poder ser implantat en qualsevol municipi, i d'adaptar-lo a les distintes tipologies de municipi detectades en aquesta acció, s'assegurarà l'èxit i s'acurtarà enormement el període d'implantació.  
Mesurament amb indicadors al final del desenvolupament  
A través de la creació efectiva de CATIC, els indicadors propis d'accessibilitat i la publicació de polítiques d'accessibilitat, guies d'accessibilitat i informes d'accessibilitat web.  
A través de la creació efectiva d'un sistema d'indicadors que permeta d'una forma, el més objectiva possible, mesurar el grau de satisfacció dels usuaris, així com la usabilitat i sostenibilitat de la plataforma SENIORITY.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquesta finalitat.  
Aportacions econòmiques o accions complementàries  
Any 2007  
MITYC 590.000,00 €  
Generalitat de la Comunitat Valenciana 0,00 €  
Total 590.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 590.000 €  
Total 590.000 €  
Delegat responsable de la coordinació i seguiment de l'Actuació  
El Sr. Enrique de Francisco Enciso.  
Període d'execució  
Aquesta Actuació s'executarà durant els exercicis 2007 i 2008.  
Actuació 2. ACCESTIC: tecnologies i serveis per a l'accessibilitat  
Descripció i objectius que pretén aconseguir el desenvolupament de l'actuació  
L'actuació té com a finalitat facilitar l'accés a les tecnologies i serveis de la Societat de la Informació a les persones amb major risc d'exclusió en la Societat Tecnològica i del Coneixement, a l'àmbit de la Comunitat Valenciana.  
Per a això, l'Actuació planteja elaborar, publicar i adjudicar una convocatòria pública d'ajudes econòmiques de col·laboració per a l'adquisició d'equips, tecnologia innovadora i serveis adequats, amb destinació a ciutadans que es troben en aquesta situació i/o institucions o associacions destinades a l'assistència d'aquests col·lectius. El nombre de les ajudes concedides dependrà, en tot cas, de la seua destinació, siguen ciutadans individuals o col·lectius.  
2. Mesurament amb indicadors al final del desenvolupament  
La mateixa publicació de l'orde.  
Quantia i nombre de les ajudes sol·licitades i concedides.  
El control de la correcta execució de l'objecte de l'ajuda.  
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les eines i qüestionaris necessaris per a aquesta finalitat.  
Aportacions econòmiques o accions complementàries  
Any 2007/2008  
MITYC 0,00 €  
Generalitat de la Comunitat Valenciana 300.000,00 €  
Total 300.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 300.000 €  
Total 300.000 €  
Delegat responsable de la coordinació i seguiment de l'actuació  
Enrique de Francisco Enciso.  
Període d'execució  
Aquesta actuació s'executarà durant l'exercici de 2007 i 2008.  
Actuació 3. Museu TIC de la Comunitat Valenciana  
1. Descripció i objectius que pretén aconseguir el desenvolupament de l'actuació  
Aquesta actuació té com a finalitat identificar, arreplegar, mostrar i divulgar l'impacte que la introducció i desenvolupament, al llarg de la història de les TIC, ha suposat en diferents àmbits: social, econòmic, de serveis, d'oci i entreteniment, etc., de la Comunitat Valenciana.  
La presentació al ciutadà dels diversos elements inclosos no adoptarà la forma de museu tradicional, perquè no tindrà una seu física única, sinó microespais (micromostres) que es desplaçaran en una plataforma itinerant per tota la Comunitat, i els continguts dels quals inclouran experiències, vivències, opinions, actituds, etc., dels mateixos ciutadans en la relació amb les TIC.  
En definitiva, la finalitat d'aquesta actuació és la de:  
Salvaguardar l'evolució històrica de les noves tecnologies, amb plantejaments museològics diferents dels tradicionals, intentant atraure i fidelitzar el públic amb propostes imaginatives, amenes i divertides.  
Facilitar la investigació en els diversos aspectes (social, econòmic, tecnològic) relacionats amb l'evolució històrica i l'impacte de les TIC en els diferents àmbits de la Societat.  
Els objectius d'aquesta actuació són, per tant, els següents:  
Definir i dissenyar el pla de viabilitat i dels continguts (arquitectura general, direcció d'art, plantejament sociològic i logístic).  
Seleccionar recursos, col·laboradors i patrocinis.  
Desenvolupar i implantar de continguts. Produir mòduls educatius i divulgatius.  
Dissenyar i desenvolupra la web del Museu, tant informativa com operativa.  
Promocionar, realitzar activitats de màrqueting i de llançament del projecte.  
Planificar i iniciar l'activitat itinerant del Museu.  
Mesurament amb indicadors al final del desenvolupament  
Seguiment de les diverses fites del Projecte.  
Control d'assistència als diferents esdeveniments, activitats i exposicions que es desenvolupen presencialment, en diferents punts de la Comunitat Valenciana.  
Control de visites i participació en els diferents esdeveniments i activitats, que s'exercisquen a través d'Internet, mòbil, punts d'informació, etc.  
Aportacions econòmiques o accions complementàries  
Any 2007  
MITYC 1.311.263,00 €  
Generalitat de la Comunitat Valenciana 0,00 €  
Total 1.311.263,00 €  
Justificació de les inversions i el seu termini  
Any 2008  
Generalitat de la Comunitat Valenciana 1.311.263 €  
Total 1.311.263 €  
Delegat responsable de la coordinació i seguiment de l'actuació  
El Sr. Enrique de Francisco Enciso.  
Període d'execució  
Aquesta acció s'executarà durant els exercicis de 2007 i 2008.  
Actuació 4. Infraestructures per a l'alfabetització digital  
1. Descripció i objectius que pretén aconseguir el desenvolupament de l'actuació  
L'actuació pretén disposar d'una organització i infraestructures i recursos (inclosos els humans) eficients al llarg de tot el territori de la Comunitat Valenciana, per a promoure i atendre la demanda de formació i capacitació en TIC (realitzada a través del Projecte Internauta), així com fomentar la connectivitat a Internet, com a valor afegit a les activitats de formació. A més dels continguts elaborats per Internauta, s'aprofitaran tot tipus de continguts per a l'alfabetització digital, com els de formació ocupacional gestionats pel Servei Valencià d'Ocupació, així com tot tipus d'infraestructures, com les d'unitats locals d'Aprenentatge (ULA's).  
Entre els objectius, cal destacar:  
Manteniment i gestió integral de 230 aules, plenament equipades i operatives, per a impartir els cursos d'alfabetització digital, i de les activitats d'Internauta en aquestes desplegades, així com de 150 formadors.   
Ajudes a la connectivitat, mitjançant el lliurament de 2.000 xecs Internauta, associats a l'aprofitament òptim dels cursos impartits, per a finançar parcialment l'adquisició i accés a béns i serveis TIC.  
Mesurament amb indicadors al final del desenvolupament  
A través d'indicadors de seguiment i quadre de comandament del mateix Programa Internauta, sobre implantació d'aules i incorporació de formadors, així com sobre xecs internauta lliurats.  
Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 1.132.852,00 €  
Total 1.132.852,00 €  
Justificació de les inversions i el seu termini  
Any 2008  
Generalitat de la Comunitat Valenciana 1.132.852 €  
Total 1.132.852 €  
Delegat responsable de la coordinació i seguiment de l'Actuació  
El Sr. Enrique de Francisco Enciso.  
Període d'execució  
Aquesta acció s'executarà durant l'exercici de 2007.  
Actuació 5. Noves plataformes d'accés: T-Administración  
Descripció i objectius que pretén aconseguir el desenvolupament de l'actuació  
L'aparició de la televisió digital terrestre (TDT) a la Comunitat Valenciana, singularment en l'àmbit local, suposa una important oportunitat d'utilitzar una nova plataforma tecnològica d'accés a serveis de la Societat de la Informació, a través d'un terminal més amigable i que pot trobar-se en totes les llars, com és el receptor de televisió. L'administració autonòmica, proveïdora d'una multitud de serveis, té la capacitat i la voluntat de convertir-se en element tractor de la introducció i potenciació d'aquesta nova plataforma, com una forma més d'oferir a través d'ella els seus serveis, adaptats a la nova tecnologia i a la nova forma de presentació.  
Els objectius són:  
Analitzar el catàleg de serveis d'e-Administración i estudiar la seua possible adaptació i incorporació a la plataforma TDT.  
Elaborar i executar un Pla de posada en servei, de la plataforma de serveis de t-Administración.   
Establir un centre de gestió de telefonades, per al coneixement i resolució de problemes amb la utilització de la TDT.  
Crear un projecte pilot, de caràcter local, i d'un abast limitat (en l'entorn de 500 receptors TDT-MHP) de serveis de t-Administración.   
Mesurament amb indicadors al final del desenvolupament  
A través d'indicadors de seguiment i quadre de comandament de l'Actuació.  
Aportacions econòmiques o accions complementàries  
Any 2007  
MITYC 300.000,00 €  
Generalitat de la Comunitat Valenciana 0,00 €  
Total 300.000,00 €  
Justificació de les inversions i el seu termini  
Any 2008  
Generalitat de la Comunitat Valenciana 300.000 €  
Total 300.000 €  
Delegat responsable de la coordinació i seguiment de l'Actuació  
Enrique de Francisco Enciso.  
Període d'execució  
Aquesta acció s'executarà durant els exercicis de 2007 i 2008.  
 Actuació 6. Sistemes d'Atenció al Ciutadà i de Gestió d'Esperes  
1. Descripció i objectius que pretén aconseguir el desenvolupament de l'actuació  
Es projecta la implantació d'un centre de gestió de telefonades i d'atenció al ciutadà (CAU Internet CSIRT), mitjançant el qual es resoldran els dubtes i problemes dels qui utilitzen Internet, per a la formació a través de la plataforma de formació a distància de la Generalitat. També pretén detectar els problemes trobats i els serveis més demandats pels ciutadans, en especial els que estiguen en risc d'exclusió social, en la relació amb Internet i de la seua seguretat i confiança en la xarxa, i desenvolupar les unitats pràctiques que il·lustren la temàtica identificada, per a la seua impartició en el Projecte Internauta.  
Així mateix, es pretén actualitzar els sistemes d'esperes per a l'accés presencial als serveis de l'administració amb les tecnologies més avançades. El sistema gestionarà les cues de ciutadans i acumularà les estadístiques d'ús, de cara a poder desenvolupar protocols d'Actuació més eficients, tenint com a objectiu la reducció de temps d'espera, la distribució programada dels recursos humans i, fins i tot, plantejar la implantació del servei de cita prèvia per a les oficines PROP (d'atenció presencial) de la Generalitat. El ciutadà que acudeix a les oficines PROP és el destinatari final de les millores que el Projecte proposa. A data de hui s'han atés més de 9.500.000 consultes en aquests centres.  
Els objectius concrets d'aquesta actuació són:  
Dissenyar i implementar el centre de gestió de telefonades i d'atenció al ciutadà (CAU Internet CSIRT), que s'integrarà en CSIRT.  
Instal·lar i posar en funcionament en totes oficines PROP de la Generalitat (23 en tota la Comunitat) els sistemes intel·ligents de gestió d'esperes, que s'integraran completament amb l'aplicació CRM de la Generalitat, per a millorar l'atenció als ciutadans i poder implementar actuacions proactives.  
Mesurament amb indicadors al final del desenvolupament  
A través d'indicadors de seguiment i gestió de l'atenció de les telefonades dels ciutadans en el CAU Internet i dels seus mecanismes de control.  
Seguiment del nombre d'instal·lacions d'atenció al ciutadà realitzades i de la millora en l'atenció als ciutadans als centres PROP.  
Aportacions econòmiques o accions complementàries  
Any 2007  
MITYC 450.000,00 €  
Generalitat de la Comunitat Valenciana 0,00 €  
Total 450.000,00 €  
4. Justificació de les inversions i el seu termini  
Any 2008  
Generalitat de la Comunitat Valenciana 450.000 €  
Total 450.000 €  
5. Delegat responsable de la coordinació i seguiment de l'Actuació  
Enrique de Francisco Enciso.  
6. Període d'execució  
Aquesta acció s'executarà durant els exercicis de 2007 i 2008.  
Actuació 7. Campus Party 07  
1. Descripció i objectius que pretén aconseguir el desenvolupament de l'actuació  
Campus Party constitueix una trobada social, cultural i tecnològica, en què els participants poden expressar la seua creativitat i compartir i intercanviar experiències amb altres usuaris de les TIC. Pel seu impacte en els mitjans de comunicació, aquest esdeveniment s'ha convertit en un important aparador tecnològic i de proximitat de les TIC al ciutadà.  
L'objectiu d'aquesta actuació se centra en l'organització i celebració a la ciutat de València del Campus Party 2007.  
Mesurament amb indicadors al final del desenvolupament  
La mateixa realització de l'esdeveniment, el nombre de participants i la infraestructura desplegada, així com els seminaris, conferències o activitats realitzats i l'impacte en els mitjans de comunicació aconseguit.  
Aportacions econòmiques o accions complementàries  
Any 2007  
MITYC 0,00 €  
Generalitat de la Comunitat Valenciana 900.000,00 €  
Total 900.000,00 €  
4. Justificació de les inversions i el seu termini  
Any 2007  
Generalitat de la Comunitat Valenciana 900.000 €  
Total 900.000 €  
5. Delegat responsable de la coordinació i seguiment de l'Actuació  
Enrique de Francisco Enciso.  
6. Període d'execució  
Aquesta acció s'executarà durant l'exercici de 2007.  
Actuació 8. Activitats de promomoció, difusió i comunicació  
1. Descripció i objectius que pretén aconseguir el desenvolupament de l'actuació  
S'exerciran activitats de difusió, promoció i comunicació dels avantatges de la Societat de la Informació i del Coneixement i de l'aplicació de les TIC en l'àmbit ciutadà, per tal de crear un entorn favorable per a acostar les TIC i els serveis que aquestes ofereixen al ciutadà i a la societat en el seu conjunt.  
Les activitats concretes són:  
Organització i realització del Dia Mundial d'Internet i de la Societat de la Informació i les Telecomunicacions (anys 2007 i 2008). En l'exercici de 2007, i amb el lema proposat: Internet és voler: Connecta't!, es desenvoluparan una sèrie d'activitats:  
Creació d'una plataforma de telemàrqueting, per a invitar a l'acte a associacions, col·legis, i públic objectiu.  
Creació de la infraestructura de l'esdeveniment: escenari TIC  
Activitats diverses, a través dels diversos espais disposats en la mostra.  
2. Mesurament amb indicadors al final del desenvolupament  
La realització dels diversos esdeveniments, el nombre de participants i la infraestructura desplegada, així com els seminaris, conferències o activitats realitzades.  
3. Aportacions econòmiques o accions complementàries  
Any 2007  
MITYC 200.000,00 €  
Generalitat de la Comunitat Valenciana 0,00 €  
Total 200.000,00 €  
4. Justificació de les inversions i el seu termini  
Any 2008  
Generalitat de la Comunitat Valenciana 200.000 €  
Total 200.000 €  
5. Delegat responsable de la coordinació i seguiment de l'Actuació  
Enrique de Francisco Enciso.  
6. Període d'execució  
Aquesta acció s'executarà durant els exercicis de 2007 i 2008.